शादी का झांसा देकर दो चचेरी बहनों को भगाया, तीन नामजद
होशियारपुर | शादीका झांसा देकर दो नाबालिग चचेरी बहनों को भगाने के मामले में थाना मुकेरियां कि पुलिस ने तीन लोगों के खिलाफ मामला दर्ज किया है। मामला लड़कियों की मां के बयान पर दर्ज किया गया है। पुलिस को दिए बयानों में पीड़ित की मां ने बताया कि उसकी तीन बेटियां और दो बेटे हैं। वह लोगों को घरों में काम करके बच्चों को पालती है। उसकी 16 वर्षीय बड़ी बेटी प्लस वन की छात्रा है। गत दिवस वह देवर की बेटी घर से खेलने के लिए गईं और वापस नहीं लौटीं। उन्होंने काफी ढूंढने की कोशिश की तो पता चला कि उन्हें कुनाल, नवीन कुमार उर्फ नवी निवासी बंबोवाल, जतिन कुमार निवासी डीडा थाना दीनानगर शादी का झांसा देकर भगाकर लेकर गए हैं। पुलिस ने पीड़िता के बयानों के आधार पर मामला दर्ज कर तीनों पर मामला दर्ज कर आरोपियों की गिरफ्तारी के लिए छापेमारी शुरू कर दी है।
awa_Deva hin_Deva